KOMISIJOS SPRENDIMAS
2000 m. liepos 25 d.
iš dalies keičiantis Sprendimą 93/42/EEB dėl papildomų garantijų, susijusių su tam tikroms neužkrėstoms Bendrijos teritorijos dalims skirtais galvijais, infekcinio galvijų rinotracheito atvejais ir panaikinantis Sprendimus 95/109/EB ir 98/580/EB
(pranešta dokumentu Nr. C(2000) 2260)
(tekstas svarbus EEE)
(2000/502/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis([1]), su paskutiniais pakeitimais, padarytais Tarybos direktyva 2000/20/EB([2]), ypač į jos 9 ir 10 straipsnius,
kadangi:
(1) Komisijos sprendime 93/42/EEB([3]) su pakeitimais, padarytais Sprendimu 1999/579/EB([4]), pateikiamos papildomos garantijos, suteikiamos galvijams, siunčiamiems į Daniją, Austriją, Suomiją ir Švediją, kuriose ši liga išnaikinta, infekcinio galvijų rinotracheito atvejais.
(2) Tam, kad būtų užtikrinta pažanga ir sėkmingai užbaigtos įgyvendinti pradėtos infekcinio galvijų rinotracheito likvidavimo programos, Komisijos sprendimu 95/109/EB([5]) su paskutiniais pakeitimais, padarytais Sprendimu 1999/579/EB, Italijos Bolzano provincijai buvo suteiktos tam tikros papildomos garantijos.
(3) Italija mano, kad Bolzano provincija galvijų infekciniu rinotracheitu dabar yra neužkrėsta, ir pateikė Komisijai patvirtinančius dokumentus.
(4) Italijos valdžios institucijos galvijų gabenimui šalies viduje taiko taisykles, kurios yra bent lygiavertės šiame sprendime numatytoms taisyklėms.
(5) Reikia pasiūlyti tam tikras papildomas garantijas Italijos Bolzano provincijoje padarytai pažangai apsaugoti ir atitinkamai iš dalies pakeisti Sprendimo 93/42/EEB priedą.
(6) Atsižvelgiant į pasiūlytas priemones, Sprendimą 95/109/EB reikia panaikinti.
(7) Komisijos sprendimu 98/580/EB([6]) trejiems metams buvo patvirtinta infekcinio galvijų rinotracheito likvidavimo Italijos Bolzano provincijoje programa. Atsižvelgiant į pasiūlytas priemones, šį sprendimą reikia panaikinti.
(8) Šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 93/42/EEB priedas pakeičiamas šio sprendimo priedu.
2. Sprendimas 95/109/EB panaikinamas.
3. Sprendimas 98/580/EB panaikinamas.
2 straipsnis
Šis sprendimas skirtas valstybėms narėms.
Priimta Briuselyje, 2000 m. liepos 25 d.